《大田坪八景 其一 惠妃古迹》
明代·赖万耀

何年粉黛逐狼过，三石遗踪势嵯峨。兵男已从黄土没，灶烟犹起白云阿。

月明竹院惊烽火，风动松篁奏戍歌。苔藓半封碑记古，千秋赢得玺褒多。

作者简介：赖万耀，字天熙，一字嵩葵。英德人。明神宗万历四十三年（一六一五）举人，明熹宗天启二年（一六二二）进士。初任江西乐平知县，历任总理苏松等处漕务，积劳卒于任。赠光禄寺少卿，祀乡贤。清道光《英德县志》卷一一有传。